
Koha-aadressi määramine
(Vesikupu tänav, Külvi tänav, Mündi tänav, Kummeli tänav)
1. Asjaolud ja menetluse käik
Narva Linnavalitsuse 23.12.1997 korraldusega nr 1582-k „Tänavatele nimetuste omistamine“ omistati aiandusühistu Progress Plus tänavatele kohanimed: Kummeli, Mündi, Külvi ja Vesikupu. 

Katastritunnusega 51103:008:0035,   51103:008:0036, 51103:008:0037 ja 51103:008:0038 maaüksuste (aü Progress Plus tänavad) puhul ei ole määratud unikaalset katastriüksuse lähiaadressi, kõik on ühe lähiaadressiga “AÜ Progress Plus üldmaa”.  

Aadressiandmete süsteemi nõuete kohaselt on unikaalaadress koha-aadress, mille tekstilis-numbriline kuju on unikaalne samaliigiliste unikaalaadressi nõudvate aadressiobjektide lõikes. Mitmel sama liiki unikaalaadressi nõudval aadressiobjektil ei või olla sama koha-aadress.
Selleks, et tagada unikaalaadressi nõudva aadressiobjekti koha-aadressi ainukordsuse viib Narva Linnavalitsus läbi koha-aadressi korrastamise menetluse, üldpõhimõttel, et tee maaüksuse nimi määratakse kasutades liikluspinna nime.
Kõnesolevate maaüksuste omanik on aadresside muutmisega nõus (e-kiri 20.09.2017).

2. Õiguslikud alused
2.1 Ruumiandmete seaduse § 54 lõike 1 kohaselt on koha-aadressi määrajaks kohalik omavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;

2.2 Narva Linnavolikogu 20.03.2014 määruse nr 8 „Ruumiandmete seadusest tulenevate ülesannete delegeerimine“ alusel delegeeritakse Narva Linnavalitsusele ruumiandmete seaduse § 54 lõike 1, § 55 lõigete 1 ja 4 ning § 61 lõike 1 punktis 4 kohaliku omavalitsuse ja kohaliku omavalitsuse üksuse pädevusse antud küsimuste lahendamine ja otsustamine.
3. Otsus
Määrata maakatastris registreeritud katastriüksustele koha-aadressid järgnevalt:

3.1 katastriüksusele 51103:008:0035 koha-aadressiks Vesikupu tänav (lisa 1);
3.2 katastriüksuse 51103:008:0036 koha-aadressiks Külvi tänav (lisa 2);

3.3 katastriüksusele 51103:008:0037 koha-aadressiks Mündi tänav (lisa 3);

3.4 katastriüksusele 51103:008:0038 koha-aadressiks Kummeli tänav (lisa 4).

4. Rakendussätted

4.1  Korraldus jõustub teatavakstegemisest;

4.2 Kohustada Narva linnavalitsuse Arhitektuuri- ja Linnaplaneerimise Ametit teha korraldus maaüksuste omanikule teatavaks;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

